**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ ֆինանսների նախարարություն | 06.10.2021թ |
| N 01/8-3/16059-2021 |
|  1. Ուսումնասիրելով Ձեր 22.09.2021թ. N ՄՆ//37813-2021 գրությամբ ներկայացված «Հայաստանի Հանրապետության 2021 թվականի պետական բյուջեի մասին օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին ՀՀ կառավարության որոշման նախագիծը (այսուհետ` Նախագիծ), որով նախատեսվում է ՀՀ պետական բյուջեում ավելացնել նոր նույնանուն միջոցառում («Հաշմանդամություն ունեցող անձանց աջակցող միջոցների վերանորոգում)՝ փոփոխելով միայն միջոցառման տեսակը և տնտեսագիտական դասակարգման հոդվածը, որպեսզի ստեղծվի հնարավորություն աջակցող միջոցների վերանորոգման ծառայությունները իրականացնել աջակցող միջոցներ տրամադրող կազմակերպությունների կողմից, այլ ոչ թե «Գնումների մասին ՀՀ օրենսդրությամբ սահմանված կարգով անցկացված մրցույթի արդյունքում հաղթող ճանաչված կազմակերպությունների կողմից, հայտնում ենք հետևյալը.Նախագծով ներկայացվող փոփոխությունը գտնում ենք ոչ նպատակահարմար և առաջարկում ենք պետական հավաստագրերի միջոցով շահառուներին աջակցող միջոց տրամադրող կազմակերպությունների և ՀՀ աշխատանքի և սոցիալական հարցերի նախարարության միջև կնքվող պայմանագրերում ներառել դրույթ՝ աջակցող միջոցի վերանորոգման ծառայություններ մատուցելու վերաբերյալ: |  Չի ընդունվել․Համաձայն ՀՀ կառավարության 2015 թվականի սեպտեմբերի 10-ի թիվ 1035-Ն որոշման` աջակցող միջոցների վերանորոգումն իրականացնում են աջակցող միջոց տրամադրող որակավորված կազմակերպությունները, որոնք կամահայտնություն են հայտնել նաև վերանորոգում իրականացնելու մասով և կնքել են համապատասխան պայմանագիր ՀՀ աշխատանքի և սոցիալական հարցերի նախարարության հետ: Շահառուն կարող է դիմել  վերանորոգում իրականացնող  ցանկացած կազմակերպություն, որն ունի համապատասխան պայմանագիր նախարարության հետ:  Սույն որոշմամբ կարգավորվում և հստակեցվում են մի շարք մեխանիզմներ և գործընթացներ՝ 1.  շահառուներին տրվում է ընտրության հնարավորություն՝ դիմել կամ իր նախընտրած կազմակերպություն, կամ այն կազմակերպություն, որը տրամադրել է տվյալ աջակցող միջոցը․ 2.կազմակերպությունն  հնարավորություն է ստանում կոնկրետ աջակցող միջոցը վերանորոգելու ռեսուրսներ չունենալու դեպքում շահառուին ուղղորդել այլ կազմերպություն, որն այդ հնարավորությունն ու ռեսուրսներն ունի։  |